Ingen vidner så 20-årig mand køre galt i rundkørsel i Vrå natten til lørdag.

En 20-årig mand er i kritisk tilstand, efter han natten til lørdag kørte galt i rundkørslen mellem Vråvej og Borupvej i Vrå. Det oplyser ved vagtchef ved Nordjyllands Politi Poul Fastergaard til TV2 Nord. Den 20-årige er kørt direkte over rundkørslen og bilen er landet i noget bevoksning. - Vi har ingen vidner til selve ulykken, men en forbipasserende opdagede hans bil i et træ og tog derefter kontakt til alarmcentralen, siger han. Fundet ved rundkørsel Den unge mand blev fundet fastklemt i bilen i træet klokken 03.19. - Vi har haft en bilinspektør på stedet, og sporene tyder på, at det er høj fart, der er årsagen, bilinspektør undersøgt ulykkesstedet, siger Poul Fastergaard, der endvidere oplyser, at de pårørende er underrettet om ulykken.